b'\n_START_ARTICLE_\nGlikoliza\n_START_SECTION_\n10 reakcij glikolize\n_START_PARAGRAPH_\nv splo\xc5\xa1nem delimo glikolizo na prvih pet reakcij in drugih pet reakcij. Za\xc4\x8detek je s heksozo kot s substratom, ki se razcepi v 2 molekuli do ketokisline piruvata._NEWLINE_Prva polovica reakcij je pripravljalna faza, saj v nobeni ne pote\xc4\x8de oksidacija, ATP pa se v nekaterih celo porablja. Namen pripravljalnih reakcij je aktivacija glukoze. substrat s 6 ogljikovimi atomi se razcepi v dve molekuli metabolitov s po 3 ogljikovimi atomi, za aktivacijo pa se porabita 2 molekuli ATP._NEWLINE_NETO REAKCIJA: glukoza + 2ATP -> 2 gliceraldehid-3-fosfat + 2ADP_NEWLINE_Drugo polovico reakcij imenujemo DONOSNA FAZA. Vsaka molekula gliceraldehid-3-fosfata se pretvori v piruvat. Tu se povrne za\xc4\x8detni vlo\xc5\xbeek ATP, pridobimo pa \xc5\xa1e dve dodatni molekuli ATP. _NEWLINE_NETO REAKCIJA: 2gliceraldehid-3-fosfat + 2Pi + 4ADP + 2NAD\xe2\x81\xba -> 2piruvat  + 4ATP + 2NADH + 2H\xe2\x81\xba + 2H\xe2\x82\x82O_NEWLINE_celotna neto reakcija glikolize je torej:_NEWLINE_glukoza + 2Pi + 2ADP + 2NAD\xe2\x81\xba -> 2piruvat  + 2ATP + 2NADH + 2H\xe2\x81\xba + 2H\xe2\x82\x82O_NEWLINE_Glikoliza je torej oksidativen proces, v katerem se spro\xc5\xa1\xc4\x8da energija za sintezo ATP._NEWLINE_Je strogo nadzorovana, glede na celi\xc4\x8dne potrebe po ATP in NADH. Glavna regulacijska stopnja je 3. reakcija, fosforilacija fruktoza-6-fosfata, ki jo katalizira fosfofruktokinaza._NEWLINE_V glikolizi se energija, ki izvira iz oksidacije glukoze, uporabi za sintezo ATP in NADH. Ostanek ogljikovega ogrodja glukoze se v obliki dveh molekul piruvata pri aerobnem organizmu dalje oksidira do CO\xe2\x82\x82 in H\xe2\x82\x82O, pri \xc4\x8demer prav tako nastaneta ATP in NADH, pri anaerobih pa se presnova piruvata nadaljuje s mle\xc4\x8dnokislinskim vrenjem.'